คลอดน้องเมื่อวันที่15 กค ที่ผ่านมาค่ะ (คลอดธรรมชาติ) น้ำคาวปลาหมดแล้ว แผลเข้าที่แล้ว มีเพศสัมพันธ์กับแฟน วันที่25 ครัังแรกครั้งสองปกติค่ะ วันที่26ครั้งที่สาม พบว่าหลังจากมีเพศสัมพันธ์ มีเหมือนหนองสีเหลืองๆไหลออกมาแต่ไม่มาก นานๆจะมาให้เปื้อนนิดหน่อยค่ะ ไม่มีอาการอะไรเพิ่มเติมเลยค่ะ ไม่มีไข้ ไม่เจ็บแผล ปกติทุกอย่าง อันตรายไหมคะ แบบนี้เกิดจากอะไรแล้วแก้ยังไงดีคะ
สวัสดีค่ะ โดยปกติแล้ว หลังการคลอดบุตร แนะนำการงดการมีเพศสัมพันธ์ในช่วงหลังคลอดประมาณ 4-6 สัปดาห์แรกไปก่อน เพื่อให้แผลได้หายสนิท และหมดน้ำคาวปลาแล้ว เพื่อลดโอกาสการติดเชื้อในช่องคลอด ปากมดลูก หรือมดลูกจากที่กล่าวมา หลังมีเพศสัมพันธ์แล้วมีเหมือนมีน้ำสีเหลืองๆไหลออกมานั้น อาจจะเป็นความผิดปกติเช่น การเกิดแผลหรือการติดเชื้อได้ ซึ่งน้ำสีเหลืองๆเป็นสีที่ไม่ปกติ ไม่เหมือนทั้งน้ำหล่อลื่นหรือการตกขาวตามธรรมชาติตอนนี้ถ้าไม่มีอาการอะไรแล้ว อาจสังเกตอาการไปก่อนได้ หากมีน้ำสีเหลืองๆไหลออกมาผิดปกติอีก ควรไปพบแพทย ในระหว่างนี้ควรงดการมีเพศสัมพันธ์ไปก่อน